cyanic-selkie/wikianc huggingface dataset:
ראפינג
התקופה המודרנית (New school)
בתקופה זו הראפ כבר לא היה נחלתם הבלעדית של השחורים באמריקה, והתערבב עם סגנונות מוזיקליים רבים ושונים, כמו ביצירתם של הביסטי בויז (Beastie Boys) - להקה של נערי קולג' יהודים - ששילבו ראפ עם מקצבי בוסה נובה.
1661
1661 היא שנה פלינדרומית, היחידה במאה ה-17. השנה הפלינדרומית הקודמת לה היא 1551, והבאה אחריה היא 1771.
פרס אמי לבידור בפריים טיים לשחקנית ראשית בסדרת קומדיה
זוהי רשימת הזוכות והמועמדות בפרס אמי לבידור בפריים טיים לשחקנית ראשית בסדרת קומדיה. החל מטקס פרסי האמי ה-18 בפריים טיים, השחקניות הראשיות בקומדיה התמודדו לבדן. עם זאת, הופעות קומיות אלו כללו שחקניות ממיני-סדרות, סרטי טלוויזיה והופעות אורח שהתחרו מול השחקניות הראשיות.
טקס פרס אמי לבידור בפריים טיים ה-71 הוא טקס האמי הראשון שבו אין ייצוג מאף אחת מארבע רשתות השידור הגדולות.
נתן גוף
ראשית חייו
נתן גוף נולד בקלרקסברג, וירג'יניה (כיום בוירג'יניה המערבית). אביו, ולדו גוף, נבחר חמש פעמים לייצג את מחוזו, מחוז הריסון, בבית הנבחרים של וירג'יניה. גוף למד באקדמיה הצפון-מערבית בקרלקסבורג ובאוניברסיטת ג'ורג'טאון בוושינגטון. ב-1866 הוא קיבל תואר ראשון במשפטים מבית הספר למשפטים של אוניברסיטת ניו יורק.
קריירה
החל מ-1866 היה גוף העורך של העיתון קלרקסברג טלגרף. באותה תקופה הוא התקבל ללשכת עורכי הדין ופתח משרד פרטי בקלרקסברג בין השנים 1866–1867. לאחר מכן, ועד ל-1868 הוא היה נציג בבית הנבחרים של וירג'יניה המערבית.
לאחר מכן ועד 1881 היה גוף התובע של ארצות הברית במחוז וירג'יניה המערבית. בחודשיים האחרונים לנשיאותו של רתרפורד הייז כיהן גוף כמזכיר הצי של ארצות הברית. לאחר מכן הוא שב לכהן כתובע.
בשנים 1870 ו-1874 התמודד גוף כמועמד לבית הנבחרים של ארצות הברית ובשנים 1876 ו-1888 כמועמד לתפקיד מושל וירג'יניה המערבית מטעם המפלגה הרפובליקנית, אך ללא הצלחה.
חבר בית הנבחרים
ב-1882 נבחר גוף כחבר בית הנבחרים של ארצות הברית וכיהן בו מ-4 במרץ 1883 ועד 3 במרץ 1889. לאחר מכן הוא לא התמודד לבחירה מחדש ושב לעיסוקו בעריכת דין בקלרקסברג עד 1892.
שופט פדרלי
ב-16 בדצמבר 1891 הציג נשיא ארצות הברית בנג'מין הריסון את מועמדותו של גוף לתפקיד המשותף של שופט בבית המשפט הפדרלי ובבית המשפט לערעורים. המינוי אושר על ידי הסנאט ב-17 במרץ 1892 ונכנס לתוקפו באותו היום. ב-31 בדצמבר 1911 בוטל בית המשפט הפדרלי וגוף המשיך לכהן כשופט בבית המשפט לערעורים. כהונתו הסתיימה ב-31 במרץ 1913 לאחר התפטרותו.
סנאטור
גוף נבחר כסנאטור לתקופת הכהונה שהחלה ב-4 במרץ 1913, אך העדיף לא להיכנס לתפקידו מידית כדי להמשיך לזמן מה בתפקידו כשופט. הוא החל את כהונתו בסנאט ב-1 באפריל אותה שנה וסיים אותה ב-3 במרץ 1919, לאחר שבבחירות של 1918 הוא לא הציג את מועמדותו לבחירה מחדש. בשנתיים האחרונות לכהונתו בסנאט הוא שימש כיושב ראש הוועדה לשימור משאבים טבעיים וכיושב ראש הוועדה לירידים תעשייתיים.
חיים אישיים
גוף היה אביו של הסנאטור מווירג'יניה המערבית גאי ד. גוף וסבה של חברת בית הנבחרים של ארצות הברית מטנסי לואיז גוף ריס. ביתו בקלרקסברג נרשם ב-1976 במרשם הלאומי של מקומות היסטוריים, אך לאחר הריסתו ב-1993 הוא נמחק מהרשימה ב-1994.
אגרה (הודו)
אגרה (בהינדית: आगरा) היא עיר על הנהר יאמונה במדינת אוטר פרדש שבצפון הודו. אגרה מרוחקת כ-363 ק״מ מבירת המדינה לאקנאו, וכ-200 ק״מ מהבירה הפדרלית ניו דלהי. העיר היא אחת הערים המאוכלסות במדינת אוטר פרדש והעיר ה-23 בגודל אוכלוסייתה בהודו.
היסטוריה
למרות ההיסטוריה הארוכה של אגרה התקופה הידועה ביותר הייתה בזמן האימפריה המוגולית, אך אגרה הוקמה זמן רב לפני כן, ויש עדויות לכך כבר משנת 1,000 לפני הספירה. הסולטאן סיקנדר לודי, שליט הסולטנות של דלהי, ייסד את אגרה הנוכחית בשנת 1504. לאחר מותו הסולטנות עברה לשליטת בנו, איברהים לודי, והסולטאן החדש שלט על האימפריה שלו מאגרה עד נפילתו בקרב פאניפט הראשון ב-1526.
תור הזהב של אגרה החל בתקופת האימפריה המוגולית. באותה תקופה העיר נודעה בשמה אכברבאד ונשארה בירת האימפריה תחת השליטים אכבר, ג'האנגיר ושאה ג'האן. בשנת 1649 שאה ג'האן העתיק את בירתו לשאהג'האנבאד.
מאז התקופה בה אכברבאד הייתה אחת הערים החשובות ביותר בהודו תחת המוגולים, בעיר נבנו הרבה בניינים. באבור, מייסד השושלת המוגולית, יצר את הגן הפרסי הראשון על גדות נהר היאמונה. נכדו, אכבר, הזניק את בנייתה של המצודה האדומה והידועה של אגרה. נוסף על כך, אכבר הפך את אגרה למרכז לימודי, אמנותי, מסחרי ודתי. אכבר בנה גם עיר בירה נוספת במרחק 35 קילומטר מהעיר וקרא לה פטהפור סיקרי.
לבנו של אכבר, ג'האנגיר, הייתה חיבה גדולה לעולם הצומח והחי והוא יצר גנים רבים בשטחי המצודה הגדולה. בנו, שאה ג'האן, היה ידוע בעניין הרב שגילה באדריכלות, והוא שנתן לעיר את המונומנט המפורסם ביותר שלה, טאג' מהאל, כמאוזוליאום לאשתו המנוחה מומתאז מהאל (נבחרת הארמון). בניית המאוזוליאום הושלמה בשנת 1653.
במהלך שלטונו העביר שאה ג'האן את בירת האימפריה לדלהי, אך לאחר מכן בנו, אורנגזב, החזיר את בירתו לאכבראבאד, תפס את שלטון אביו ואסר אותו במצודה. אגרה נשארה בירת הודו תחת שלטון אוראנגזב עד שהעתיק את בירתו כאלף קילומטר דרומה לאורנגאבאד שברמת דקאן ב-1653. לאחר התפוררותה של האימפריה המוגולית, אכברבאד עברה לשלטון המרתים ונקראה אגרה, עד שנפלה לידי חברת הסחר הבריטית בשנת 1803.
שני האתרים המוכרים באגרה הם הטאג' מהאל ומצודת אגרה שהם אתרי מורשת עולמית לשימור של אונסק"ו.
תחבורה אווירית
שדה התעופה של אגרה ממוקם כ-12 ק״מ ממרכז העיר, אך משמש כבסיס לחיל האוויר ההודי בלבד, ולא לטיסות נוסעים.
תחבורה מקומית
שירותי האוטובוסים מנוהלים על ידי התאגיד העירוני של אגרה. אפשרויות תחבורה אחרות הן ריקשות אופניים, ריקשות ממונעות ועגלות סוסים. בעוד הנוסעים צריכים לשאת ולתת על מחירי הנסיעה, יש מערכות של מה שנקרא "טמפו", שהן ריקשות ממונעות הפועלות במסלולים קבועים הנקבעים על ידי הנהגים. טמפו לוקחים עד שישה אנשים והם מנסים להיות כלי התחבורה החסכוני והמעשי ביותר. כיום הטמפו הוחלפו במידה רבה על ידי ריקשות הממונעות על ידי גז טבעי דחוס. נסיעת כלי רכב מזהמים אסורה במרכז העיר ליד הטאג' מהאל ולכן יש להגיע למרכז תיירות ומשם לקחת מכוניות חשמליות כמה קילומטרים מן הטאג' מהאל.
לאחרונה נעשה מאמץ גדול לשפר את מערכת התחבורה של אגרה.
טאג' מהאל
הטאג' מהאל הוא אחד המבנים המפורסמים בעולם, והמאוזוליאום של שאה ג'האן ושל אשתו, מומתאז מהאל. המאוזוליאום נבחר במשאל הפופולריות האינטרנטי לרשימת שבעת פלאי תבל החדשים, והוא אחד משני אתרי המורשת העולמית הנמצאים באגרה.
המבנה, שהושלם ב-1653, נבנה על ידי המלך המוגולי שאה ג'האן כמקום מנוחתה האחרון של אשתו האהובה. המבנה הוא אולי המונומנט המפורסם ביותר בהודו. בניית המבנה ארכה כ-22 שנים וכ-20,000 עובדים. אפשר לראות את הטאג' מהאל ממצודת אגרה, מהארמון בו נכלא שאה ג'אהן בשנותיו האחרונות כאסיר של בנו, אוראנגזב. המבנה ידוע כיצירת מופת של סימטריה. פסוקים מהקוראן חרוטים על המבנה ועליו 22 כיפות קטנות. המבנה נבנה על פלטפורמת שיש העומדת על מכלול בארות ייצוב. קברו של שאה ג'האן נמצא בצמוד לקברה של אשתו, בשברו את הסימטריה של המתחם כולו.
מצודת אגרה
המצודה של אגרה (הקרויה המצודה האדומה) נבנתה במתכונתה הנוכחית על ידי הקיסר המוגולי אכבר בשנת 1565, והיא אחד מאתרי המורשת העולמית הנמצאים באגרה. לוח אבן הנמצא בשער נבנה לפני שנת 1000, אך שופץ על ידי אכבר. מבנים חשובים בארמון כוללים את מסגד הפנינה, ארמונותיהם של אכבר, ג'האנגיר ושאה ג'האן, דיוואן-י ח'אס, דיוואן-י עאם, רחבת ההכתרה וגן השוק.
החיצוניות המאיימת של המבצר מסתירה את המראה המהודר והמעודן של המבצר בפנים. המבצר בנוי בצורת משולש ותחום במזרחו על ידי חומה גבוהה הניצבת על גדת נהר היאמונה. היקף המבצר הוא 2.4 ק״מ, והוא מוקף חומות כפולות מבוצרות עשויות אבן חול אדומה. חפיר ברוחב 10 מטר ובעומק 9 מטר מקיף את החומה החיצונית.
צ'האטראפאטי שיוואג'י ביקר במצודה, כתוצאה מהסכם פוראנדר, לפגוש את אורנגזב בתא הקהל. אורנגזב הוצב במכוון מאחורי הגברים של הדרגה הנמוכה. שיוואג'י הנעלב יצא בסערה מהקהל הקיסרי. פסלו של שיוואג'י הרכוב על סוסו ניצב בסמוך לשער הפיל (האטי-פול) מחוץ למצודה.
המבנה הוא דוגמה אופיינית להתפתחות באדריכלות המוגולית.
קבר אִעְתימאד א-דַאוּלה
אשת הקיסר נור ג'האן בנתה את הקבר, המכונה לעיתים ״בייבי תאג'״ לאביה, מירזא גיאס באג (ميرزا غياث بيگ), שהיה השר הבכיר של ג'האנגיר. המאוזוליאום ממוקם על גדת נהר היאמונה. המבנה עצמו בשטח של 23 מטרים רבועים, על בסיס מוגבה של 50 מטרים רבועים ובגובה כמטר אחד. בכל אחת מפינות המבנה ישנו מגדל משושה בגובה 13 מטרים. המאוזוליאום קטן בהשוואה למבנים אחרים מהתקופה המוגולית, אולם מהפכני בתחומים רבים, ובמיוחד בהיותו הראשון בו נעשה שימוש בשיבוץ אבני חן חצי יקרות בשיש מאקרנה לבן – דבר שהועתק מאוחר יותר בבניית הטאג'. ציורי הפרסקו, השימוש בטיח ייחודי, תכסית הפפיר-משי מצופה הזהב ושיבוץ אבני החן בשיש הם המיוחדים ביותר באגרה, ולכן מתואר המבנה כקופסת תכשיטים.
קירות המבנה עשויים שיש לבן ממדינת ראג'סטן ומקושטים בעיטורי אבני חן יקרים למחצה: קרנליאן, ישפה, לפיס לזולי, אוניקס וטופז המעוצבים בצורות גאומטריות וציורי פרסקו של עצי ברוש ובקבוקי יין, ובצורות מורכבות יותר כגון פרות או אגרטלים.
רבים מקרוביה של נור ג'האן (פרט כמובן לאחייניתה שנקברה בטאג'-מהאל) נקברו במאוזוליאום. קבריה של אביה ואמה נמצאים במרכז המבנה זה לצד זה.
מקדש מאנקרמשוואר
מקדש מאנקרמשוואר הוא אחד מארבעת המקדשים המוקדשים לאל שיווה הנמצאים בפינותיה של אגרה. המקדש ממוקם במרחק סמוך לג'אמע מסג'יד 2.5 ק״מ מהטאג' מהאל ובמרחק פחות מקילומטר אחד מהמצודה. בשל מיקומו בעיר העתיקה, המקדש מוקף בשווקים רבים, שהרבה מהם מתוארכים לתקופה המוגולית.
גורו קה טאל
גורו קה טאל הוא במקור מאגר מים שנועד לאסוף מי גשמים לעיר אגרה, וכיום נבנה בו מקדש סיקהי. המקדש בעל החשיבות ההיסטורית והדתית מושך כיום מספר גדול של חסידים ותיירים. המקדש נמצא על הכביש המהיר בין דלהי לאגרה.
ג'אמע מסג'יד
ג'אמע מסג'יד הוא מסגד המיוחס לבתו של שאה ג'האן, ג'האנארא באגום סאהיב, שנבנה בשנת 1648, וידוע בשל הכיפה המיוחדת שלו.
צ'יני קה ראוזה
המבנה בולט בשל הכיפה בעלת ההשפעה הפרסית של האריחים המזוגגים הכחולים, ובעבר הוקדש לראש הממשלה בתקופתו של שאה ג'האן.
מהתאב באג
מהתאב באג (גן אור הירח) ניצב מול גני הטאג' מהאל, על הגדה הנגדית של נהר יאמונה.
אגם קיטהם
אגם קיטהם, הנמצא כ-7 ק״מ מסיקנדרה, עשיר בחיות ימיות ובעופות מים.
קתדרלת העיבור ללא חטא
הקתדרלה של העיבור ללא חטא היא מושבה של ההגמונות הרומית-קתולית של אגרה.
כלכלה
לפני כ-500 שנה, אגרה הייתה המרכז הכלכלי והמסחרי של האימפריה המוגולית. בזכות הטאג' מהאל ואתרים נוספים אגרה היא אחד היעדים התיירותיים החשובים בהודו. באגרה ישנן גם מלאכות אחרות כגון פייטרה דורה (שיבוץ בשיש), רקמה, תכשיטנות ושטיחים – כולם מורשת מהמוגולים. נוסף על כך מצטיינת העיר בעבודת העור – ובמיוחד עור תאו המים.
כיום 40% מאוכלוסיית העיר תלויה במידה רבה בחקלאות, השאר תלויים בעסקי הנעליים וביציקת ברזל. באגרה נמצא הספא הגדול ביותר באסיה-הספא המלכותי, הנמצא במלון מוגל שבעיר.
באגרה יש תעשיות רבות. המפעל הביוטכנולוגי העיקרי באוטר פרדש ממוקם קרוב לטאג' מהאל. אגרה ידועה בשל תעשיית הממתקים והחטיפים שבה, ובשל יצור ויצוא הבגדים ותעשיית הרכב. תעשיית השטיחים נכנסה לעיר על ידי הקיסר המוגולי באבור, ומאז תעשייה זו היא אחת החשובות שבעיר.
חינוך
בתקופה המוגולית אגרה הייתה מרכז חשוב לחינוך האיסלמי. העם הבריטי הציג לאגרה את רעיון החינוך המערבי. בעידן הבריטי אגרה הפכה למרכז גדול של ספרות הינדית.
אוניברסיטאות
אוניברסיטת אגרה נפתחה ב-1 ביולי 1927, והיא משרתת כיום את מחוזות מרכז הודו וחלק מהמחוזות הצפוניים. כיום האוניברסיטה מקושרת ל-142 מכללות בהודו.
תשתיות ותברואה
כ-80% ממי הביוב של העיר נשפכים לתוך נהר יאמונה, עובדה ההופכת את אגרה לאחת מ-20 הערים המזוהמות בהודו.
סגיטה
חישוב הסגיטה, הרדיוס, ואורך המיתר
באיור למעלה s מציין את אורך הסַגִיטָה, r את הרדיוס, ו \ell את מחצית המיתר עליו נשענת הסגיטה. האפותם A (השווה ל r-s) ו \ell הם ניצבים של משולש ישר-זווית שאורך היתר שלו הוא r. לפי משפט פיתגורס אם כן: ניתן לסדר נוסחה זו בדרכים שונות כדי לחשב את הסגיטה, הרדיוס או היתר בהינתן שני האחרים: 1. 2.  3. ניתן גם לחשב את הסגיטה מהזווית \alpha שבאיור. s שווה כאמור r-A. ו A שווה ומכאן: 4.
קירובים כאשר הסגיטה קטנה
מנוסחה 3 למעלה נובע ש. כאשר הסגיטה s קטנה בהרבה מהרדיוס r (כלומר כאשר הקשת היא שטוחה, כפי שקורה לעיתים נפוצות באדריכלות) נוסחה זאת הופכת ל. ומכאן לקירוב: 5.
שימושים
באדריכלות נפוץ השימוש בסגיטה בחישובים הנוגעים לקשתות כמו בקירות קמורים או קעורים, בקמרונות, בכיפות ובגשרים. במקרים אלה שימושי הקשר בין בסגיטה לרדיוס העקמומיות של הקשת ולאורך המיתר (ראו נוסחאות למעלה) כשלפעמים רצויה סגיטה מסוימת ויש לחשב את הרדיוס והמיתר ולפעמים הרדיוס או המיתר הם הרצויים ויש לחשב את הסגיטה. הסגיטה משמשת גם להשגת עקמומיות רצויה של תיבת תהודה של כלי מיתר. בשימושים אלה לרוב העקמומיות מאוד עדינה ומספיקה נוסחת הקירוב כאשר הסגיטה קטנה בהרבה מהרדיוס (ראו למעלה).
הסגיטה משמשת באופטיקה (ובמיוחד ביצור טלסקופים) בעת חישוב כמות הזכוכית הנדרשת להוצאה כדי להשיג עקמומיות רצויה לעדשה. בפיזיקה הנוסחאות למעלה עוזרות לחשב את רדיוס העקמומיות של חלקיק מואץ בתא בועות (הדרוש לקביעת התנע הזוויתי שלו) מתוך אורכי הסגיטה והמיתר הקלים יותר למדידה.
גרניון
גֵּרַנְיוֹן (שם מדעי: Geranium) הוא סוג של צמחים עשבוניים חד-שנתיים דו-שנתיים, ורב-שנתיים, לעיתים רחוקות בני שיח (לא בישראל) במשפחת הגרניים. בסוג 359 מינים מהן 9 בישראל. ניתן למצוא סוג זה בכל העולם אך רוב המינים גדלים באזור הים התיכון. הצמח גדל ברוב סוגי האדמה אך לא באזורי ביצות. שיטת הפצת הזרעים דומה לזו של סוג מקור חסידה אך במקום שהמקור יסתלסל בצורת בורג בסוג זה המקור מסתלסל בצורת קפיץ שעון ומפיל את הזרע ארצה.
השם "גרניום" הוא שם שגוי בו נוהגים לעיתים לכנות צמחים מסוג פלרגוניום אשר זוהו בעבר בטעות כשייכים לסוג זה בארצות הברית.
בישראל תשעה מינים של גרניון:
Money Bag
Money Bag (בעברית: שק כסף) הוא שיר שהוקלט על ידי הראפרית האמריקאית קארדי בי. השיר יצא לאור ב-5 באפריל 2018, ביחד עם צאת אלבום הבכורה שלה, Invasion of Privacy, על ידי חברת התקליטים אטלנטיק רקורדס.
עם יציאתו נכנס השיר אל המקום ה-84 במצעד של קנדה, וה-58 במצעד הבילבורד הוט 100.
רקע וכתיבה
השיר נכתב על ידי קארדי בי, ג'ורדן ת'ורפ, קלנרד רפאל, לקאן גרין ואנתוני ווייט והופק על ידי לקאן גרין ודי ג'יי ווייט דיד איט. השיר הוא שיר בסגנון ההיפ הופ, אשר מאפיין את שאר האלבום Invasion of Privacy. בשיר יש אזכור של הזמרת-יוצרת האמריקאית ביונסה.
עם השיר הופיעה קארדי בי בתוכנית הטלוויזיה האמריקאית "טונייט שואו עם ג'ימי פאלון".
הצלחה
למרות שלא יצא כסינגל, קיבל השיר את מעמד הזהב בארצות הברית, על ידי איגוד תעשיית ההקלטות האמריקאי, עבור מכירות של למעלה מ-500 אלף עותקים במדינה. ביוטיוב זכה השיר להצלחה רבה גם כן, כאשר צבר למעלה מ-18 מיליון צפיות בסך הכל.
בספוטיפיי צבר השיר למעלה מ-55 מיליון השמעות בסך הכל.
מיקומי שיא
עם יציאתו נכנס השיר אל המקום ה-58 במצעד הבילבורד הוט 100.
טימו בול
טימו בול (גרמנית: Timo Boll; נולד ב-8 במרץ 1982) הוא שחקן טניס שולחן גרמני המשחק ביד שמאל. אחד התקוות הארופאיות הגדולות בשנים האחרונות נגד המעצמות האסיאתיות (שבראשן סין). סגנון משחקו הוא מהיר מאוד, התקפה משני צידי השולחן, משחק קרוב לשולחן ותנועות זריזות וקצרות.
בשנת 2003 דורג במקום הראשון בעולם. ב-1 בינואר 2006 דורג במקום השני בעולם. בשנים 2002 ו-2005 זכה בגביע העולם בטניס שולחן. בול הוא שחקן נבחרת גרמניה וזכה בשנת 2006 עם קבוצתו הגרמנית באליפות אירופה לקבוצות. הוא אלוף אירופה לשנת 2007 לאחר שניצח בגמר את ולדימיר סמסונוב 1–4. בינואר 2011 דורג במקום ראשון בעולם. כבר מגיל צעיר בול היה ידוע בתור שחקן גדול, בגיל 13 כבר השתתף בתחרות בינלאומית. אביו של בול היה מאמן טניס שולחן (מה שכנראה נתן לו מוטיבציה לשחק).זכה באליפות קטאר הפתוחה לאחר שגבר 4:3 על מה לין בגמר. ב-11 במרס 2014, התייצב בול לקרב טניס שולחן מול רובוט של חברת Kuka robotics. המשחק החגיגי נערך לכבוד פתיחה של מפעל רובוטים של חברת קוקה בשנגחאי. באותו אירוע הפסיד הרובוט של חברת קוקה בתוצאה 9–11. על פי היצרנית הגרמנית קוקה, הרובוט המכונה Agilus, הוא המהיר בעולם.
אברהם אחי הגר"א
רבי אברהם אחי הגר"א (ה'תפ"ב, 1722 - ד' בניסן ה'תקס"ד, 16 במרץ 1804), היה מקובל ודרשן, מחבר ספר המוסר מעלות התורה שהודפס במהדורות רבות וזכה לפופולריות רבה.
תולדות חייו
נולד בשנת ה'תפ"ב (1722) לרבי שלמה זלמן וטריינא, כשנתיים לאחר לידת אחיו, רבי אליהו, הגאון מווילנא. עוד בהיותו צעיר התמנה למגיד מישרים תחילה בעיר שקלוב בה התגוררו תלמידי חכמים מפורסמים, בהם רבים מתלמידיו של אחיו, ואחר כך בראגאלא אשר באזור ז'מוט שבצפון מערב ליטא (על שמה נקרא אברהם רגולר-ראגאלער). אחיו, הגר"א תיאר אותו כ"נשמה בלי גוף" מחמת ריחוקו מכל ענייני העולם הזה.
בשנותיו האחרונות התגורר בעיר חדש (ניישטאט סוגינד) שם כיהן בנו, רבי אליהו, כאב בית דין. נפטר בד' בניסן ה'תקס"ז.
כתביו
רבי אברהם כתב חיבורים רבים, בהם פירוש למסכת מגילה על דרך הקבלה, פירוש על התורה, פירוש על סדר התפילה ועל הגדה של פסח; אולם כולם נשארו בכתב יד, מלבד פירוש למסכת אבות וספרו המפורסם "מעלות התורה" שהודפס לראשונה בשנת תקפ"ד (1824) על ידי נכדו, רבי צבי הירש, ומאז זכה למהדורות רבות.
מעלות התורה
הספר מעלות התורה, "קטן הכמות ורב האיכות", עוסק ב"גדולות ונוראות שבח תהלות מעלות התורה ולומדיה" ו"משובצים בו פנינים אמרות הגר"א". המחבר הביא מאמרי חז"ל רבים מהתלמוד, מדרשים ומספר הזוהר המדברים על מעלת התורה ויקרתה. הוא אף ציווה לבני משפחתו שיסיימו את הספר לפחות פעם אחת בחודש.
בהקדמה מבאר המחבר את מטרת חיבורו. לדבריו הדרך המרכזית לעשיית תשובה היא על ידי לימוד תורה, ובפרט בזמן הזה שדרך התעניות והסיגופים מתאימה פחות לרוב הציבור. משום כך כתב את חיבורו שיש בו כדי להביא את הקורא ללימוד תורה, לתשובה ולהנהגות טובות וישרות.
סוצ'י (הוקי קרח)
מועדון ההוקי של סוצ'י (ברוסית: "Сочи"; מכונים: "נמרי סוצ'י", מרוסית: "Сочи леопарды") הוא קבוצת הוקי קרח מהעיר סוצ'י שבמחוז קרסנודאר, רוסיה. הקבוצה הצטרפה לליגת ה-KHL בשנת 2014 עם הקמתה.
בעבר מאמן הקבוצה היה שחקן ה-NHL לשעבר ומאמן צסק"א מוסקבה לשעבר, ויאצ'סלב בוטסייב.
סטטיסטיקה
מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים, הפה' = הפסדים בהארכה, נק' = נקודות, שעז' = שערי זכות, שעח' = שערי חובה.
אברם יופה
אברם פדורוביץ' יופה (ברוסית: Абра́м Фёдорович Ио́ффе; 29 באוקטובר 1880 - 14 באוקטובר 1960) היה פיזיקאי יהודי רוסי סובייטי, יליד אוקראינה. יופה חקר תחומים רבים, בהם: אלקטרומגנטיות, רדיולוגיה, גבישים ותכונותיהם הפוטו-אלקטריות, והיה הכוח המניע בהקמת מעבדות מחקר בנושאי רדיואקטיביות, מוליכות על ופיזיקה גרעינית בברית המועצות. מעבדות רבות מהן הפכו ברבות הזמן למכוני מחקר עצמאיים. עם תלמידיו נמנו אלכסנדר אלכסנדרוב, פיוטר קאפיצה, איגור קורצ'טוב, יעקב פרנקל, ניקולאי סמיונוב, לב ארצימוביץ' ואחרים.
קורות חיים
יופה נולד למשפחה יהודית מהמעמד הבינוני בעיירה רומני באימפריה הרוסית, (כיום במחוז סומי, אוקראינה). ב-1902 סיים את לימודיו במכון לטכנולוגיה בסנקט פטרבורג ועבר לעבוד כעוזרו של וילהלם רנטגן במעבדתו במינכן במשך כשנתיים. ב-1905 קיבל תואר דוקטור מאוניברסיטת מינכן. יופה טען שראה שני שמות (אלברט איינשטיין ומילבה מאריץ') חתומים על ארבעת המאמרים המפורסמים שהוגשו לפרסום ב-1905, "שנת הפלאות", לשנתון הפיזיקה. עדות זו שימשה את הטוענים כי איינשטיין עבד על המאמרים ביחד עם אשתו, למרות שרוב היסטוריוני המדע שוללים זאת.
תווך בין-פלנטרי
התווך הבין-פלנטרי הוא החומר הממלא את מערכת השמש ומערכות פלנטריות אחרות, בתוכו נעים כוכבי לכת, אסטרואידים וכוכבי שביט. התווך מורכב מאבק, קרינה קוסמית ופלזמה חמה מרוח השמש. הטמפרטורה של אלמנטים שונים בתווך שונה, ועבור האבק הטמפרטורה נעה בין 200 מעלות קלווין במרחק של 2.2 יחידות אסטרונומיות (AU) מהשמש ובין 165 מעלות קלווין במרחק של 3.2 AU. צפיפות התווך נמוכה מאוד, כ-5 חלקיקים לס"מ מעוקב בקרבת כדור הארץ, וקטנה ככל שמתרחקים מהשמש באופן ליניארי בריבוע המרחק. הצפיפות תלויה גם בשדות מגנטיים ובפליטות מסה מעטרת השמש, ויכולה להגיע גם ל-100 חלקיקים לס"מ מעוקב.
אברם יופה
קורות חיים
מ-1906 עבד יופה במכון הפוליטכני של סנקט פטרבורג, שם התמנה לפרופסור. ב-1911 המיר דתו לנצרות לותרנית ונישא לאישה לא יהודייה. ב-1913 קיבל תואר מגיסטר לפילוסופיה ושנתיים לאחר מכן דוקטור לפיזיקה. כעבור שנתיים היה לראש מחלקה שצמחה, מאוחר יותר, להיות המכון הפיזיקו-טכני ע"ש יופה.
תווך בין-פלנטרי
התווך נמצא במצב פלזמה, ולכן בעל מאפיינים של פלזמה ולא של גז. למשל, התווך נושא עמו את השדה המגנטי של השמש, בעל מוליכות חשמלית גבוהה, יוצר שכבות כפולות במקומות בהם הוא מקיים אינטראקציה עם מגנטוספירה של כוכב לכת כלשהו או ההליופאוזה, ומקיים תופעות של פילמנטציה (למשל זוהר הקוטב).
אברם יופה
קורות חיים
יופה סירב להוביל את פרויקט פצצת האטום הסובייטית בטענה שהוא מבוגר מדי. הוא הודיע שהוא סומך על חניכו קורצ'טוב, וב-1942 מינה אותו לראש המעבדה התרמו-גרעינית הראשונה בברית המועצות. באקלים האנטישמי ששרר בתקופת הסטליניזם של ראשית שנות החמישים סולק יופה מתפקידו כמנהל המכון וממועצת המנהלים שלו, למרות שלהלכה כבר לא היה יהודי.
תווך בין-פלנטרי
הפלזמה בתווך אחראית לכך שהשדה המגנטי של השמש המגיע לכדור הארץ חזק פי 100 מהערך הצפוי אם החלל היה ריק (10−9 טסלה ולא 10−11 טסלה). מהמודל המגנטו-הידרודינמי נובע כי התנועה של נוזל מוליך (כדוגמת התווך הבין-פלנטרי) בתוך שדה מגנטי, משרה זרמים חשמליים שבתורם מייצרים שדות מגנטים.
אברם יופה
קורות חיים
בשנת 1961 עוטר, לאחר מותו, בפרס לנין - הפרס הגבוה ביותר בברית המועצות.
39 רמזים - דמויות
להלן רשימת דמויות מתוך העולם הבדיוני של סדרת הספרים "39 רמזים".
איימי קהיל
בתם של הופ קהיל וארתור טרנט ונכדתה של גרייס ואחייניתו של פיסקה ואחותו הגדולה של דן קהיל. איימי נהנית לקרוא וללמוד ואוהבת לבקר בספריות ובמוזיאונים. מדריגלית. חברתו של אוון אך לאחר שהבינה כי היא אוהבת את ג'ייק נהפכה לבת זוגו ואוון מת ללא ידיעה על כך. אוהבת את אחיה עד כאב ובעלת קשר מיוחד אליו שנראה פעמים רבות כאשר הם הפגינו יכולת מסוימת לדבר זה עם זה רק בעזרת מבט בעיני האחר. הייתה מנהיגת המשפחה לאחר שהבתים השלימו אבל העבירה את המנהיגות לדן בסדרה השלישית כי הרגישה שהאחריות יותר מדי כבדה לה ושהשיקוי ששתתה מערפל את חוש השיפוט שלה. לקחה את שיקוי הנגד וחזרה למצבה הרגיל. בסוף הסדרה השלישית פרשה, או לפחות יצאה ל"הפסקה" יחד עם דן מכל הנטל של המשפחה. בסדרה הרביעית היא ודן לוקחים את המנהיגות לזמן קצר ולאחר מכן מחליטים שתהיה דמוקרטיה.
דן קהיל
בנם של הופ קהיל וארתור טרנט ואחיינו של פיסקה ואחיה הקטן של איימי קהיל. דן יוצא ביחד עם אחותו, איימי קהיל והאומנת שלו, נלי גומז למסע אחרי 39 הרמזים. דן תמיד היה הילדותי מבין שני האחים, הוא תמיד ניסה להצחיק ולשעשע כשהדבר עלה בידו. לדן היו המון אוספים של כל מיני דברים. לדן יש זיכרון צילומי וחוש מיוחד למתמטיקה אך הוא שונא מוזיאונים וספריות. דן, כמו סבתו שייך לבית מדריגל אותו ייסדה מדליין קהיל. חברו הטוב ביותר של אטיקוס. אסתמטי. בסדרה השלישית החליט לעזוב את המשפחה ולהתפטר לאחר שייגמרו את המאבק עם פירס. בסוף הסדרה פרש, או לפחות יצא ל"הפסקה" יחד עם איימי מכל הנטל של המשפחה. התבגר מאוד במהלך המקרים בעיני אחותו ואנשים הקרובים אליו מספיק בשביל לזהות את ההתבגרות הקיצונית יותר מדי. איימי מזהה הרבה מאוד פעמים בגרות ואפלה שלא אמורות להיות בעיני ילד בן 13. בסדרה הרביעית דן ואיימי לוקחים את המנהיגות לזמן קצר ולאחר מכן מחליטים שתהיה דמוקרטיה.
נלי גומז
האומנת של איימי ודן. הוכשרה על ידי גרייס קהיל לעזור לאיימי ודן במידה וישתתפו במירוץ הרמזים. על אף שאינה שייכת באופן ביולוגי למשפחת קהיל, צורפה נלי לבית מדריגל על ידי פיסקה מדריגל. נחטפה על ידי הווספרים.לחבר שלה קוראים סמי מורד.
פיסקה קהיל
בנם של ג'יימס ואדית' קהיל, דודם של איימי ודן קהיל, אחיה של גריס קהיל. בתחילת הסדרה הוא נקרא "האיש בשחור" ולאחר מכן נקרא האיש באפור. מדריגלי מלידה. בסוף הסדרה הופך לאפוטרופוס של איימי ודן. בסדרת ההמשך "וספרים נגד קהילים" נחטף על ידי הווספרים. בספר 11 קימעט מת בגלל קספר
גרייס קהיל
סבתם של איימי ודן קהיל. הוריה היו ג'יימס ואדית' קהיל, אך אדית' מתה כשילדה את פיסקה, אחיה. הצליחה לשחזר את השיקוי שיצר גדעון קהיל. בתחילת הספר הראשון היא נפטרה מסרטן, ועוררה מחדש את החיפוש אחר 39 הרמזים בלוויה שלה ובאמצעות מר מקינטייר, עורך דינה. גרייס קהיל הייתה מדריגלית. על פי כל הדעות הייתה הקהילית המשפיעה ביותר מאז גדעון קהיל. כל אחד מהקהילים החזיקו ייראה כלפיה. הייתה ידועה כאישה קשוחה ואמיצה. במהלך כל הסדרה דן ואיימי קיבלו עזרה מחברים שלה בכל רחבי העולם מה שהעיד על המסעות הגדולים שלה ברחבי העולם ועל האופי החברותי שלה. אבל בספרי בגידה מתגלה האופי האמיתי שלה התברר שהיא אלימה וקשוחה.
הופ קהיל וארתור טרנט
הוריהם של איימי ודן קהיל. התגלה שהם מדריגלים בספר השביעי. הופ הייתה מעורבת מאוד בענייני 39 הרמזים. הופ וארתור נפטרו בשריפה שהוצתה על ידי איזבל קברה, ובסדרת ההמשך "קהילים נגד וספרים" דן מקבל מסרונים מאביו, אבל בספר השישי והאחרון מתברר שהמסרונים נשלחו על ידי איזבל קברה, ושארתור, ככל הנראה, מת גם הוא בשריפה.
צלאח א-דין
חתול מאו מצרי. לאחר שגרייס קהיל מתה, הוא הועבר לבעלותם של דן ואיימי, והם לקחו אותו איתם למסע, ונקשרו אליו מאוד. חובב בעיקר דגי פארידה אדומה.
ארסמוס
סוכן מדריגלי שעבד יחד עם מקינטייר. מומחה להתגנבות שהנהיג את ג'ונה וויזרד והמילטון הולט בסדרה השנייה. גילה את הרמז שהשאיר מקינטייר לפני שווספר הרג אותו והיה האחד שסיפר לאיימי ודן על מותו. נושא טינה וזעם גדולים כלפי הווספרים מכיוון שהם רדפו אחריו ואחרי אמו כך שנאלצו לנדוד ממקום למקום ללא הפסקה. נרצח בידי לונה אמאטו כשריגל אחריה לתוך בניין הווספרים ונחלץ לעזרתו של בלש האינטרפול מילוש ואנק.
איאן קברה
בנם של ויקראם ואיזבל קברה ואחיה הגדול של נטלי. לוקיאנוסי. יהיר, מתנשא, מפונק ורגיל לאורח חיים של האנשים מהמעמד הגבוה ביותר. מאוהב בקארה פירס. מתעב את החתול צלאח א-דין. בסוף הסדרה השלישית איימי ודן מינו אותו להחליף אותם בניהול המשפחה יחד עם קארה. בסדרה הרביעית הוא פורש מהנהגת המשפחה.
נטלי קברה
בתם של ויקראם ואיזבל קברה ואחותו של איאן. היא מתגאה בהיותה עשירה, ורגילה לאורח חיים ראוותני. נחטפה על ידי הווספרים בספר הראשון בסדרת קהילים נגד וספרים, מזימת המדוזה, ומתה בספר "יום הדין", כשניסתה להרוס את "נשק יום הדין" של הוספרים.
איזבל קברה
אשתו של ויקראם קברה. מצטרפת בראשית הספר השישי, זאת לאחר שאיאן ונטלי לא ריצו אותה בחיפוש אחר הרמזים. לוקיאנוסית מרשעת, שניסתה להרוג את דן ואיימו הרבה פעמים וספר שתיים. מתה בפיצוץ בספר "יום הדין", כאשר הקריבה את עצמה כדי להרוג את וספר אחת ואת המכונה שלו.הציתה את השריפה בבית ארתור והופ קהיל
ויקראם קברה
אביהם המיליארדר של איאן ונטלי קברה ובעלה של איזבל קברה. הוא המנהיג האכזרי של בית לוקיאנוס. בניגוד לאיזבל, לאיאן ולנטלי, הוא לא נולד לבית לוקיאנוס. הוא הסתגר ממשפחתו במשך שנים רבות, ובסדרה הרביעית הוא חובר ל"מנודה".
אירינה ספסקי
סוכנת קג"ב רוסייה לשעבר. אירינה שייכת לבית לוקיאנוס. הקריבה את עצמה  בספר השישי כדי להציל את איימי, דן ואליסטר משריפה שהציתה איזבל.
אלכסנדר (אלק) ספסקי
אחיה הצעיר של אירינה. סוכן קג"ב רוסי. מתמחה בהטלת חניתות. שותפו של המנודה. בסוף הסדרה הרביעית הוא בוגד במנודה ועובר לצד של הקהילים. הורעל במים רדיואקטיביים ומת בניסיון לשחרר את איימי ודן מהדבורים של המנודה.
נטליה רוסלאנובה ראדובה
(הידועה בספר גם כנר"ר) - הבת של אנסטסיה רומנוב. היא שייכת לבית לוקיאנוס וסובלת מהמופיליה, מחלה שעברה בשושלת המלוכה הרוסית בתורשה. בספר החמישי, היא עוזרת לדן ולאיימי בחיפוש אחר הרמזים. היא גם מגלה להם את האמת על ארבעת הבתים ועל הוריהם. נטליה היא חצי מדריגלית.
וולדימיר ספסקי
אביהם של אירינה ואלק מתנקש של הקג"ב בעברו וקיבל פקודה מגרייס קהיל לרצוח את נתניאל הרטפורד
נכנס לכלא על ניסיון לרצח (של הרטפורד) ומת שם לאחר שנלי גומז וסמי מורד תחקרו אותו
אליסטר הו
ממציא קוריאני מבוגר שהמציא את הבוריטו למיקרוגל. משתתף במרוץ 39 הרמזים לבדו. שיתף פעולה פעמים רבות עם איימי ודן אבל גם בגד בהם לא פעם. נחטף על ידי הוספרים ובמהלך הבריחה נפצע ולאחר מכן מת מפצעיו.
באה הו
דודו של אליסטר הו. המנהיג היהיר וחסר הרחמים של בית אקטרינה. כשאליסטר היה בן 4, באה שלח רוצח שכיר להרוג את אביו של אליסטר, גורדון. הוא לקח לאחר מכן את "הספר השחור של הסודות" וקבר אותו. לאחר מותו של גורדון, באה נטל על עצמו לגדל את אליסטר. בסופו של דבר, אליסטר החליט לברוח. בהמשך באה מוכנס לכלא בעוון הזמנת הרצח של אביו של אליסטר אך בורח ממנו. בספר השלישי אליסטר פורץ למשרד של באה, מבריח את מזכירתו ומאיים על באה אך לבסוף נוטש את המקום. בספר הרביעי באה מגיע למצרים ומגלים שהוא בנה את המפקדה בסוויטה של המלון שאיימי ודן שהו בו. לקראת סוף הספר השישי מתגלה שהוא זה שהפליל את אליסטר בהצתת השריפה. בניידת משטרה, אליסטר נטרל את שני השוטרים והתיז על באה גז פלפל אך לבסוף חס על חייו,קושר אותו לניידת המשטרה והולך.
שינייד סטרלינג
מחוננת במגוון תחומים, אשפית באומניות לחימה. הצטרפה לווספרים ואז חזרה לקהילים.
נד סטרלינג
סובל מכאבי ראש איומים בגלל פיצוץ במוזאון בספר הראשון (מבוך העצמות). אח של טד ושינייד סטרלינג.
טד סטרלינג
בגלל פיצוץ שקרה במוזאון בספר הראשון הופך להיות לקוי ראייה כבד, המסוגל להבחין אך ורק בהבדל בין חושך לאור. נחטף ב"מזימת המדוזה" על ידי הווספרים. אח של נד ושינייד סטרלינג.
נתניאל הרטפורד
(בסדרה "בגידה" ידוע בשם "המנודה") - בעלה לשעבר של גרייס קהיל. עבד במערב גרמניה בפיתוח מוטציות וניסויים על בעלי חיים. הוא היה מסוכסך רבות איתה, וגרייס הוציאה פקודה להרוג אותו. גזר הדין לא בוצע, והוא שרד. הוא נודה מהמשפחה במשך שנים רבות, אך בסדרה "בגידה" הוא תופס את הנהגת המשפחה. בסוף הסדרה מגלה מזימתו: לחסל את כל משפחת קהיל בכל העולם, בעזרת מוטציות של דבורים שיהרגו את משפחת קהיל בעזרת הדנ"א המיוחד שלהם. מת בסוף הסדרה בידי הדבורים שלו.
סמי מורד
החבר של נלי גומז. הוא בן של אם אקטרינית ואב לוקיאנוסי. מדען במקצועו. הוא פוצץ ביחד עם נלי גומז את המעבדה של ג'יי ראתפורד פירס.
אייזנהאואר הולט
אביהם של המילטון, מדיסון ורייגן ובעלה של מרי-טוד. מנהיג בית תומאס. קשוח, חזק ולא מאוד חכם. סולק מווסט פויינט כאשר גרייס הפלילה אותו בהעתקות והפרת קודי כבוד, עבירות שלא ביצע.חובב ספורט
מרי-טוד הולט
אמם של המילטון, מדיסון ורייגן ואשתו של אייזנהאואר.
המילטון הולט
אחיהם של רייגן ומדיסון, ובנם של אייזהאואר ומרי-טוד. שומר הראש וחברו הטוב של ג'ונה ויזרד. הומוסקסואל.הציל את איימי בספר השישי מאיזבל קברה
מדיסון הולט
אחותה התאומה של רייגן ואחותו של המילטון. בתם של אייזנהאואר ומרי-טוד.
ג'ונה ויזרד
בנם של קורה וברודריק וויזארד. משתתף במרוץ 39 הרמזים. הוא זמר וראפר עשיר ומפורסם שהשתתף בתוכנית טלוויזיה ובסרט קולנוע. חברו הטוב ביותר של המילטון הולט. בעל מעריצים רבים ברחבי העולם.
קורה ויזרד
מנהיגת בית יאנוס הנוכחית, אשת ברודריק ויזרד ואמו של ג'ונה ויזרד. קורה מומחית בפסלים ובשימוש בכלי נשק. פסלית מפורסמת ואמנית תיאטרון ידועה בכל העולם. כלת פרס נובל הצעירה ביותר בהיסטוריה.
ברודריק ט' ויזרד
אביו של ג'ונה, ובעלה של קורה ויזרד. האמרגן של ג'ונה. .
פניקס ויזרד
בן דודו של ג'ונה,נחטף בספר הראשון של הסדרה השנייה על ידי הווספרים.נפל מצוק במהלך ניסיון הבריחה של שבעת החטופים וניצל.
לוקאס, תומאס, אקטרינה, ג'יין ומדליין קהיל
חמשת מייסדי הבתים של משפחת קהיל אשר קיבלו מאביהם שיקויים חלקיים שמחזקים לכל אחד את הצד הבולט באופיו בכל מקרה, ויחד מרכיבים את השיקוי השלם של גדעון. לוקאס קיבל יכולות מנהיגות ואסטרטגיה, תומאס קיבל יכולות גופניות, אקטרינה קיבלה תכונות של חוכמה ויצירתיות וג'יין קיבלה את יכולות האומנויות. מדליין קיבלה מאמה, אוליביה, שחינכה אותה, את האופי שוחר השלום (אף על פי שלא קיבלה שיקוי מאביה, שנפטר לפני שהיא נולדה).
אטיקוס רוזנבלום
חברו הטוב ביותר של דן. גאון, דובר שפות רבות, לומד בהרווארד. גונן. יוצא עם דן איימי ואחיו למחצה ג'ייק למסע גנבות על מנת להציל את הקהילים החטופים. במהלך המסע נחטף על ידי הווספרים אך שוחרר במהרה. חבר כבוד במשפחת קהיל.
ג'ייק רוזנבלום
אחיו למחצה של אטיקוס. בניגוד אליו הוא לא גונן. בהתחלה פקפק באיימי ודן אבל במהרה הבין כי כל מה שאמרו לו נכון ולאחר מכן הצטרף אליהם. מאוהב באיימי ובסוף הסדרה "קהילים נגד ווספרים" נהיה בן זוגה. חבר של כבוד במשפחת קהיל.
אוון ג'וזף טוליבר
חברה של איימי. מומחה במחשבים. בהתחלה לא ידע הרבה על משפחתה של איימי אך איאן צירף אותו למאמץ במלחמה בווספרים. לא ידע שאיימי בגדה בו ונהייתה חברה של ג'ייק. נרצח מיריה בחזה על ידי וספרי. חבר כבוד במשפחת קהיל.
ג'יי ראתפורד פירס
מיליונר שגילה את סוד השיקוי של משפחת קהיל. בעזרתו הוא מצליח לייצר צבא של שומרי ראש חזקים במיוחד. מנסה לרוץ לנשיאות של ארצות הברית, אך איימי ודן קהיל עוצרים את מזימתו בכך שמרססים עליו את שיקוי הנגד. היה מאוהב בהופ קהיל, אמם של דן ואיימי. נשוי לדבי אן מבית אקטרינה, ולהם שני ילדים: קארה וגאלט.
נטליה ספסקי
אשתו האהובה של אלק ספסקי. מתה בעת האסון של צ'רנוביל שיצר המנודה.
לאגדו
לאגדו (בצרפתית: Lagdo) היא עיירה בקמרון שנמצאת באזור הצפון.
גאוגרפיה
לאגדו ממוקמת כ-41 ק"מ מבירת האזור גארואה, כ-627 ק"מ מבירת המדינה יאונדה, כ-85 ק"מ מהגבול עם ניגריה, כ-80 ק"מ מהגבול עם צ'אד וכ-260 ק"מ מהגבול עם הרפובליקה המרכז-אפריקאית.
תנועה ותחבורה
לאגדו ממוקמת ליד הכביש D87 ונמצאת כ-17 ק"מ מהכביש הלאומי N1.
סמרה (כדורסל)
מועדון הכדורסל סמרה (ברוסית: Баскетбольный Клуб Самара) הוא מועדון כדורסל מקצועני מהעיר סמרה שברוסיה, המשחק בליגת VTB.
סטרויטל
מועדון הכדורסל הוקם בשנת 1977 בשם סטרויטל סמרה. בשנת 1981 העפילה הקבוצה לליגת העל הסובייטית, אך לא השיגה אף תואר משמעותי בתקופה זו. בשנת 1992 רשמה הקבוצה הישג משמעותי כאשר סיימה את העונה כסגנית אלופת רוסיה. בעונה שלאחר מכן סיימה הקבוצה במקום השלישי.
צסק"א סמרה
מועדון הכדורסל סמרה סיימה במקום השלישי בעונות 1996/67 ו-1997/98, אך אלה היו הישגי השיא של הקבוצה ובעונות הבאות התדרדר מצב הכדורסל בעיר. לאחר מעברהּ, קבוצת צס"ק סמרה הוקמה מחדש ואוחדה עם קבוצת הכדורסל סמרה. בשנת 2002 החליט מושל מחוז סמרה להחיות את השם "צס"ק בב"ס סמרה" והקים מחדש קבוצה בשם זה. הקבוצה החדשה התאחדה במהרה עם מועדון הכדורסל של סמרה והקבוצה המאוחדת החלה לשחק תחת השם "צס"ק בב"ס סמרה".
בשנת 2007 הצליחה הקבוצה לזכות באליפות היורוקאפ צ'לנג'. בעונה 2009/10, לאחר התדרדרות מתמשכת במצבה הפיננסי של הקבוצה, הכריזה "צס"ק בב"ס סמרה" על פשיטת רגל. בשנת 2012 הוקמה הקבוצה מחדש הפעם תחת השם "מועדון הכדורסל סמרה-SGEU".
סמרה
בשנת 2014 שינה הקבוצה את שמה וחזרה להיקרא "מועדון הכדורסל סמרה". בשנה זו, השתתפה הקבוצה בסופרליגה הרוסית בכדורסל. בעונת 2019 הקבוצה זכתה באליפות הסופרליגה, אחרי שגברה על ספרטק סנקט פטרבורג בגמר הפלייאוף.
בעונת 2019/2020 זכתה ב לראשונה בתולדותיה. בעונת 2020/2021 העפילה לשלב חצי גמר הגביע הרוסי וזכתה באליפות ליגת המשנה הרוסית בכדורסל. בעונת 2022 זכתה ב בפעם השנייה בתולדותיה. בתום העונה העפילה ל בה היא משחקת החל מעונת 2022/23.
תארים
הגביע הרוסי בכדורסל סופרליגה יורוקאפ צ'לנג'
מגילת קהלת
מְגִלַּת קֹהֶלֶת היא ספר מספרי המקרא. בתנ"ך היהודי הספר כלול בחלק הכתובים, כאחד מחמש המגילות, ובביבליה הנוצרית מכונה הספר Ἐκκλησιαστής בתרגום השבעים היווני או Ecclesiastes (תעתיק: אקלסיאסטס) בתרגום הוולגטה הלטיני, והוא כלול בספרות החוכמה שבתנ"ך. זהו אוסף של פתגמים, דברי חכמה, עצות מעשיות לחיים ואזהרות מדרך חיים לא נכונה. המחבר בוחן איזו דרך בחיים מספקת משמעות ונצחיות למעשי האדם, ושולל מספר דרכים בזו אחר זו, עד שהוא מגיע לבסוף למסקנתו כי יראת שמים היא הדרך הנכונה:, מסקנה הסותרת במובן מסוים את יתר הרעיונות של קֹהלת, ונחשבת אצל חוקרים אחדים כתוספת מאוחרת, שבזכותה נכלל הספר בין כתבי הקודש.
על פי הנאמר בתחילתו, חובר הספר על ידי "קהלת בן דוד" המזוהה עם שלמה המלך. המסורת מייחסת לחזקיה וסיעתו (שחיו כ-200 שנה לאחר שלמה) את עריכת הספר. רוב חוקרי המקרא המודרניים סבורים כי המגילה נערכה מאוחר עוד יותר, בתקופת שיבת ציון או בראשית התקופה ההלניסטית.
חיבור המגילה
הפסוק הפותח את הספר,, מרמז כי מגילת קהלת נכתבה על ידי שלמה המלך. גם הפסוק מורה על כך, היות שעל פי המסופר בספר מלכים, שלמה המלך קיבל מאת ה' חכמה מיוחדת יותר מכל אדם. דעה זו היא הדעה המקובלת בקרב הפרשנים המסורתיים, המסבירים ששלמה כוּנה כאן קהלת, משום ש"הקהיל קהילות בישראל" – אסף את העם ולימדם תורה כפי שמלך מצווה לעשות על-פי התורה. אם כך, לפי המסורת, מגילת קהלת היא יצירה אחת, אחידה, שחוברה על ידי שלמה במאה העשירית לפנה"ס.
על פי אסכולת ביקורת המקרא, ייתכן ומגילת קהלת חוברה בהשפעת ספרות החוכמה של בבל ומצרים. החוקרים מאחרים את זמן חיבור המגילה לתקופה זו של שיבת ציון בשל מספר טעמים, ביניהם: מילים כמו "פרדס" ו"פתגם" המופיעות בספר אשר מקורן בשפה הפרסית, וסביר יותר שנכנסו לעברית המקראית בתקופה הפרסית בארץ ישראל, עקב הימצאותם של שורשים עבריים שמופיעים לראשונה רק בספרי המקרא שחוברו בתקופה זו, ומתוך קיומן של מילים המעוברתות מארמית, שפה שלא הייתה נפוצה בציבור בטרם אותה התקופה (אף על פי שבקרב הסופרים, האצולה וחצר המלכות ביהודה היא הייתה ידועה גם בתקופת בית ראשון). החוקרים מצביעים על כך שלשונה של מגילת קהלת היא בתר-גלותית, שכן יש בה מילים רבות שבאו לידי שימוש רק מימי בית-שני ואילך. כמו: "חוץ ממני", "זמן" , "פשר" , "כבר" , "שבח" , "סוף" , ועוד. עם זאת, לדעתו של יאנג (Ian Young) אין הוכחות לאיחור לשונה של קהלת, ובעקבותיו קובע עזיז שקשה לקבוע את תיארוכה על פי הוכחות לשוניות בלבד, לכן הוא נוטה להסתמך על ג'ונס שמצא קשר רציף לטקסטים אכדיים, ביניהם 'עלילות גילגמש' (קהלת ד, ט-יב).
אופי המגילה
מגילת קהלת שייכת ל"ספרות החוכמה", כלומר לספרות שעוסקת בשאלות הגות אוניברסליות כגון מעמד האדם בעולם, ההשגחה והצדק האלוהי.
קוהלת פותח בקביעה "הבל הבלים הכל הבל" ובשאלה "מַה יִּתְרוֹן לָאָדָם בְּכָל עֲמָלוֹ שֶׁיַּעֲמֹל תַּחַת הַשָּׁמֶשׁ?" בהמשך הספר, קהלת מבצע חקירה לוגית-פילוסופית בדבר משמעות האדם ומה צריכה להיות דרכו בחיים על מנת להיות מאושר. במהלך רוב הספר הוא פוסל את כל האפשרויות לאושר שמציע העולם – חוכמה, משפט צדק, נשים, משפחה, כסף, תהילה ועוד – ומראה שאין ביכולתן להביא לאושר המוחלט ולשלוות הנפש אותם מחפש האדם.
וכך נראה מבנה החקירה: קוהלת מציע דבר טוב שיכול לשמש כמשמעות החיים, מהלל ומשבח אותו – ואז פוסל אותו ומסביר מדוע זו לא התשובה לאושר והדבר יכול להיות גם מקור לכאב, רוע, הבל ורעות רוח.
קוהלת מייחס לאדם, הֶעָמֵל כל העת בצבירת רכוש והגדלת עושרו, שפע דאגות וטרדות עד כי אינו מסוגל ליהנות מעושרו. ,, , , ובסופו של דבר –.
עם זאת, בספר נמצאות עצות רבות להתנהלות בתוך ההבל. באופן מפתיע ובניגוד לפסקת הסיום של הספר, שחוקרים רבים טענו שהיא תוספת מאוחרת, לא מדובר בעצות הקשורות לעבודת אלוהים אלא להתנהלות הכוללת אכילה ושתייה, שמחה, בגדים לבנים כחגיגיות וכמטפורה, אהבה, הגשמה עצמית, עשייה, הליכה בדרכי הלב תוך ידיעה שגם יש מי שצופה. לדוגמה: "לֵךְ אֱכֹל בְּשִׂמְחָה לַחְמֶךָ, וּשְׁתֵה בְלֶב-טוֹב יֵינֶךָ: כִּי כְבָר, רָצָה הָאֱלֹהִים אֶת-מַעֲשֶׂיךָ. ח בְּכָל-עֵת, יִהְיוּ בְגָדֶיךָ לְבָנִים; וְשֶׁמֶן, עַל-רֹאשְׁךָ אַל-יֶחְסָר. ט רְאֵה חַיִּים עִם-אִשָּׁה אֲשֶׁר-אָהַבְתָּ, כָּל-יְמֵי חַיֵּי הֶבְלֶךָ, אֲשֶׁר נָתַן-לְךָ תַּחַת הַשֶּׁמֶשׁ, כֹּל יְמֵי הֶבְלֶךָ: כִּי הוּא חֶלְקְךָ, בַּחַיִּים, וּבַעֲמָלְךָ, אֲשֶׁר-אַתָּה עָמֵל תַּחַת הַשָּׁמֶשׁ. י כֹּל אֲשֶׁר תִּמְצָא יָדְךָ, לַעֲשׂוֹת בְּכֹחֲךָ—עֲשֵׂה" "שְׂמַח בָּחוּר בְּיַלְדוּתֶיךָ, וִיטִיבְךָ לִבְּךָ בִּימֵי בְחוּרוֹתֶיךָ, וְהַלֵּךְ בְּדַרְכֵי לִבְּךָ, וּבְמַרְאֵי עֵינֶיךָ; וְדָע, כִּי עַל-כָּל-אֵלֶּה יְבִיאֲךָ הָאֱלֹהִים בַּמִּשְׁפָּט".
בסוף הספר, כאשר הקורא מצפה לדעת מהי באמת משמעות החיים ומהו הדרך שבה יהיה טוב לאדם – אחרי שקהלת פסל כמעט כל דבר – מגיע השיא, שעל פי טענת המסורת מבטא את האמת על פי קהלת:
יש הטוענים כי תפיסת העולם המוצגת במגילה לכאורה סותרת את התפיסה המקובלת בשאר ספרי המקרא. תפיסת העולם המקובלת בדרך כלל בתנ"ך היא שלבני האדם ישנה אפשרות של בחירה חופשית, האל דורש מבני האדם שיבחרו בטוב, והוא שופט אותם וגומל להם בשכר ועונש לפי בחירותיהם, וכפי מעשיהם. במגילה כתובים פסוקים המשווים אדם לבהמה, ואומרים כי . יש המסבירים כי תפיסת העולם במגילה אינה סותרת את תפיסת העולם של שאר התנ"ך, ומאחורי הטקסט המילולי והפשוט יש כוונות עמוקות הרבה יותר מהפירוש הפשוט. אם מנסים לפרש בפשטות את הפסוקים ולא בכוונתם העמוקה מתגלות סתירות רבות ואי הבנות, ועל כן יש להעמיק בפירושם ולהבין כיצד הדברים הנראים כסותרים מתיישבים זה עם זה. כמו כן, ניתן למצוא במגילת קהלת פסוקים לא מעטים המבטאים את הצורך להקפיד על קיום התורה והמצוות. כך למשל כתוב בפסוקים הבאים:
שלמה המלך הוא המתאים לומר "הכל הבל"
בדברים רבה נאמר שהקביעה שהעולם החומרי אינו חשוב מקבלת משמעות גדולה יותר ונאמנות גדולה יותר כשהיא באה מפיו של שלמה המלך:
רעיון זה מורחב על ידי החיד"א:
מעמד המגילה בין ספרי התנ"ך
על פי חז"ל, מעמדה של המגילה כחלק מכתבי הקודש לא היה ברור, וזמן רב לאחר חתימת המקרא התנהלה מחלוקת בין בית הלל ובית שמאי האם להחיל עליה את טומאת כתבי הקודש ולבסוף הוכרעה המחלוקת לטובת בית הלל והוחלט לקדשה כשאר הספרים.
במסכת שבת כתוב שבשלב מסוים החכמים אף שקלו לגנוז לחלוטין את המגילה: מדרש אחר מסביר שחכמים ביקשו לגנוז את ספר קהלת "מאחר שמצאו בו דברים שמטין לצד מינות". המדרש מסביר זאת בכך שהפסוק המופיע בקהלת "שמח בחור בילדותך ויטיבך לבך בימי בחורותיך והלך בדרכי לבך ובמראה עיניך", סותר פסוק מפורש מהתורה האומר "ולא תתורו אחרי לבבכם ואחרי עיניכם".
קריאת המגילה במסורת היהודית
בני תימן ואשכנז נהגו לקרוא את מגילת קהלת בשבת חול המועד סוכות על פי המנהג המובא באבודרהם ובמהרי"ל. לפי מנהג טרוייש המיוחס לרש"י, נהגו לקוראה בשמיני עצרת. ולכן כאשר סוכות חל בשבת ואין שבת חול המועד קוראים אותה בחוץ לארץ בשמיני עצרת, ובארץ ישראל כיוון שחוגגים שמחת תורה באותו יום מקדימים את קריאתה ליום טוב ראשון של חג. ולמנהג זה נתנו מספר טעמים.
או מפני שהוא חג האסיף וקריאת דברי התוכחה שבה יועילו לאדם שלא יתגאה מידי.
לוויין מפוצל
לוויין מבוזר (מוכר באנגלית כ -Fractionated spacecraft או Disaggregated Spacecaft Architecture - ארכיטקטורת חלל מפורדת) הוא קונספט שפותח בארצות הברית, ובו במקום לוויין אחד, מחולקים תפקודיו השונים למספר לווייני משנה קטנים, המהווים מכלולים ייעודיים למשימות מוגדרות (לדוגמה - תקשורת, חישוב, אספקת כוח). בניגוד לצבירי לוויינים (Clusters), וקונסטלציות גדולות (דוגמת מערכות ניווט לווייניות), התפיסה של לוויינות מבוזרת שמה דגש רב על אחידות הפלטפורמות החלליות המרכיבות את הלוויין המבוזר. חלקיו של הלוויין המבוזר יכולים להיות רכיבים ייעודיים זולים ותקניים המייצרים "שלם הגדול מסכום חלקיו" באמצעות סינרגיה בין החלקים.
מקור התפיסה
מקור התפיסה של לוויינות מבוזרת היא בסוכנות למחקרים מתקדמים של משרד ההגנה האמריקאי, DARPA. הסוכנות זיהתה מספר חולשות בלוויינים האמריקניים, הנובעות ממספר גורמים:המחיר הגבוה של לוויין צבאי, הזמן הרב העובר בין הזמנת הלוויין מהיצרן לבין השיגור ומתן השירות ללקוח, וחוסר היכולת לתקן תקלות בלוויין שהתגלו לאחר השיגור לחלל. הפגיעות של לווייני ארצות הברית להיבטים שונים של לוחמת חלל והתנגשויות בפסולת חלל היוותה זרז נוסף לפיתוח התפיסה של לוויינות מבוזרת.
על פי DARPA, חלק ניכר מהאתגרים הטכנולוגיים של תפיסת הלוויינים המפוצלים קשור לנושאי תקשורת וניהול מידע. אבני היסוד הטכנולוגיות שזוהו כמרכזיות ליישום הרעיון כוללות:
שרידות
בלוויין מקובל, כאשר יש איחור בפיתוח המטע"ד (לדוגמה) נוצר עיכוב בשיגור המקרין על עיכוב בשימוש המבצעי בלוויין ובתוצריו. בלוויינים מפוצלים, ניתן לשגר מכלולים אחדים גם לפני שהמטעד, או מרכיב מסוים מהמטעד, מושלם, ולצרף אותו אל הרשת לאחר סיום בנייתו. במקרה של כישלון בשיגור, לא נפגע הלוויין כולו אלא רק החלק ממערך המכלולים. יש לזכור כי לוויין מפוצל אמור לטוס לחלל באמצעות סדרה של שיגורים. יתר על כן, גם תקלה חמורה במסלול, של אחד ממכלולי הלוויין המפוצל יכולה להפתר בקלות יחסית באמצעות שיגור מכלול חלופי. נוסף ליתרון הכלכלי בלוויין מפוצל, יש גם יתרון צבאי ומבצעי ברור - שרידות הלוויין למתקפה עולה, והיכולת לנטרלו לחלוטין פחותה מאשר ניטרול לוויין אחוד.
יישומים
לוויין מפוצל יכול להחליף מגוון של לוויינים אחודים למכלול של משימות. בין היישומים הנבחנים ללוויינים מפוצלים ניתן לציין תקשורת, חישה מרחוק (בתחום האור הנראה והמכ"ם), גילוי שיגורים וכן הדגמת טכנולוגיות ומחקר.
אחת המעבדות המובילות בעולם בנושא היא מעבדתו של פרופ' פיני גורפיל בטכניון הפועלת במסגרת פרויקט "גלילאו" של סוכנות החלל האירופית ובמימון מועצת המחקר האירופית (ERC).
גביע הפדרציה 1963
גביע הפדרציה 1963 הייתה התחרות הראשונה לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי קוינס פארק, לונדון. התחרות הייתה פתוחה לכל נבחרת שתרשם.
התחרות החלה ב-17 ביוני בהשתתפות 16 נבחרות והסתיימה ב-20 ביוני 1963.
המנצחת של התחרות הייתה ארצות הברית.
לא הוענקו פרסים כספיים.
משחק הגמר
בגלל חשש לגשם המשחק הועבר לאולם.
רנדל תומסון
רנדל תומסון (באנגלית: Randall Thompson; 21 באפריל 1899 – 9 ביולי 1984) היה מלחין אמריקאי.
קורות חייו
תומסון למד באוניברסיטת הרווארד, עבד כמורה למוזיקה ומנצח מקהלה בוולסלי קולג' וקיבל תואר דוקטור מבית הספר למוזיקה של אוניברסיטת רוצ'סטר. בהמשך לימד מוזיקה במכון קרטיס למוזיקה בפילדלפיה, באוניברסיטת וירג'יניה ובהרווארד.
תומסון חיבר שלוש סימפוניות ומספר רב של יצירות ווקאליות, ביניהן "צוואת חירות" ו"ממלכת השלווה", בהשראת ציור של אדוארד היקס. הוא נודע בעיקר ביצירותיו המקהלתיות, שהמוכרת ביותר בהן היא המזמור הללויה, שנכתב בהזמנת סרגיי קוסביצקי לחנוכת מרכז המוזיקה ברקשייר בטנגלווד. כן כתב את האופרות "סולומון ובאלקיס" ו"חזיון הלידה לפי לוקאס".
ליאונרד ברנשטיין ולוקס פוס היו בין תלמידיו של תומסון בהרווארד.
חסידות ברזנה
חסידות ברזנה הייתה חסידות שפעלה במערב אוקראינה ובלארוס של היום. מקים החסידות היה רבי יחיאל מיכל הלוי פיצ'ניק, בנו של רבי דוד מסטפין.
הדור החמישי והשישי
בדור זה כיהנו כאדמו"רים בניהם של רבי אברהם שמואל ורבי יחיאל מיכל. בני רבי אברהם שמואל היו: בני רבי יחיאל מיכל היו:
נתנאל סמריק
נתנאל סֶמְרִיק (נולד ב-1 באפריל 1972) הוא סופר, עיתונאי, מוציא לאור, מגיש טלוויזיה, עורך ומגיש רדיו, במאי ויוצר דוקומנטרי ישראלי.
ביוגרפיה
בוגר תואר ראשון בכלכלה וניהול, אוניברסיטת ת"א.
גלי צהל
שימש כתב צבאי בגלי צה"ל. ערך את התוכנית "בוקר טוב ישראל" בהגשת גיא זהר ויעל דן. ערך את רצועת "נכון להבוקר" בהגשת רפי רשף ואילנה דיין. עורך ומגיש 70 על 70.
טלוויזיה
ערך והגיש את התוכניות "ישר ללב" (ערוץ 2); "היוצאים לאור", (ערוץ 10). הפיק וערך את סרט סיקור הבחירות בארצות הברית (חברת החדשות ערוץ 2); "ניו יורק עיר במלחמה", אסון מגדלי התאומים (ערוץ 2); "מי מפחד מצופית גרנט" (ערוץ 10), שישי בגאון, (ערוץ 1); "תראו מי שמדבר" (ערוץ 10); סרט על אודות הצלם יצחק רבין עם סרטי 8 מילימטר (ערוץ 10). יצר סרטי ראיונות אישיים עם דורון אלמוג, אילן בירן ואסא כשר.
הוצאה לאור
בשנת 2018 הוקמה הוצאת קונטנטו נאו המתמקדת גם בשיווק דיגיטלי ובסרטים.
ביולי 2016 פורסם בעיתון "דה מרקר" כי 17 תביעות הוגשו לבית המשפט המחוזי בתל אביב על ידי יוצרים וסופרים נגד נתנאל סמריק, בטענה כי ההוצאה רשמה את עצמה כבעלת זכויות היוצרים על הספרים, על אף שלא ניתנה הסכמה מפורשת מצד המחברים.
SBS 6
SBS 6 הוא ערוץ טלוויזיה הולנדי, הנמצא בבעלות רשת Talpa, שנקראה בעבר בשם .SBS Broadcasting B.V ומכאן שמו. ערוצים אחרים בבעלות הקבוצה הם NET 5, SBS 9 ו-Veronica TV.
היסטוריה
SBS ייצגה בעבר חברת טלוויזיה סקנדינבית, כאשר זו החלה להתרחב מחוץ לסקנדינביה ב-1995, אחת המדינות הראשונות שבהן היא החלה לפעול הייתה הולנד. SBS 6 היה ערוץ הטלוויזיה המסחרי השלישי בהולנד אחרי RTL 4 ו-RTL 5, כשהושק ב-28 באוגוסט 1995.
כאשר הושק הערוץ, הוא היה בתחרות קשה מול ערוץ Veronica, שהחל לשדר באותה עת. זאת בשל הרצון של שני הערוצים לתפוס את אפיק 6 בשלט.
ב-1 במרץ 1999 קבוצת SBS הרחיבה את שידוריה בהולנד, עם תחילת שידורי ערוץ NET 5. בשנת 2003 ערוץ Veronica הצטרף לקבוצה.
ב-10 באפריל 2017 רכשה Talpa אחזקות 67% ממניות Sanroma Media הולנד.
יעקב אבולעפיה
הרב יעקב אבולעפיה (נפטר בשנת ה'ש"ס בערך) כונה "המצרי", היה רב פוסק הלכה, אבי שושלת משפחת אבולעפיה, מאישיה הבולטים של צפת בתקופת האר"י, וממחדשי הסמיכה. כיהן כרב בדמשק והיה ממתנגדי האר"י והרב חיים ויטאל.
חייו
נולד לר' יהודה אבולעפיה (בעל מפעל לבטישת אריגים) אמו הייתה בתו של מהר"י בירב הראשון.
ר' יעקב אבולעפיה היה נצר למשפחה יהודית ענפה של רבנים ועסקני ציבור ממגורשי ספרד, שמוצאה מן האזור ההיסטורי קסטיליה שבספרד. צאצא ישיר לרב מאיר הלוי אבולעפיה מסורת בידי המשפחה שהם משבט יהודה וצאצאי דוד המלך.
למד אצל ר' שלמה אבסבאן, קיים קשרי מכתבים עם חבירו לספסל הלימודים הרב יום-טוב צהלון. בשנת ה'שנ"ג היה רב ק"ק ספרדים בדמשק, בשנת ה'שנ"ט הוסמך על ידי מהר"י בירב השני (נכדו של ר' יעקב בירב). כתב תשובות בהלכה אולם כתביו לא שרדו.
תלמידיו הם בנו ר' חיים אבולעפיה, ור' יאשיה פינטו ששימש כרב של דמשק.
התנגדות לאר"י ומהרח"ו
ר' יעקב אבולעפיה התנגד לחוג המקובלים בצפת, לא האמין במעשה הניסים המסופרים על האר"י אף על פי שבפועל היה כפוף לו, התנגד לר' חיים ויטאל וסיכל את מינויו לרב בית כנסת.
בספר חמדת ימים ובספרים נוספים המזוהים עם תומכי האר"י, נכתב על היחסים המתוחים בין ר' יעקב לאר"י, באחד הסיפורים המכונה "מעשה השוורים" מסופר בין היתר שהאר"י אמר לר' יעקב שהוא זקוק לתיקון, ואף השפיל אותו כאחד "שלא יודע דבר". לחלק מהגרסאות אף ר' יעקב הודה ואמר "האמת היא שאין אנו יודעים דבר". לדעת גרשום שלום וחוקרים נוספים, הסיפור הוא.
בספר החזיונות ישנם כמה קטעים בהם מתאר הרח"ו את ר' יעקב כאחד המתנגדים הגדולים שלו, מהם:
חנטי ומנסי (יוגרה)
המחוז הוקם ב-10 בדצמבר 1930 כמחוז (אוקרוג) לאומי וקיבל סטטוס של סובייקט פדרטיבי בשנת 1993.
מבחינה אדמיניסטרטיבית המחוז מחולק ל-9 אזורים מוניציפליים.
הנהרות הגדולים במחוז הם אוב ואירטיש.
דמוגרפיה
כ-92% מאוכלוסיית האזור מתגוררת בערים. עיר הבירה של האזור היא חנטי-מנסיסק, אך הערים גדולות הן סורגוט (כ-292 אלף תושבים) וניז'נוורטובסק (כ-240 אלף תושבים). הן הוקמו בשנות ה-70 של המאה ה-20 תוך פיתוח שדות גז טבעי ונפט בסביבה. בשנת 1970, לפני פיתוח מסיבי של שדות נפט באזור, במחוז התגוררו 271 אלף תושבים בלבד. בשנת 1987 היקף אוכלוסייה כבר היה מעל למיליון תושבים.
כלכלה
במחצית השנייה של המאה ה-20 התגלו באזור שדות גז טבעי ונפט גדולים ביותר. הדבר גרם לפיתוח מואץ של הכלכלה, פיתוח צנרת גז ונפט, הקמת ערים חדשות וכו'. עתה, המחוז מהווה מקור עיקרי של הגז והנפט של רוסיה.
מסך עשן
מסך עשן הוא אמצעי לחימה העושה שימוש בעשן המשוחרר בכוונה לאוויר כדי למסך תנועה, פעילות או מיקום של כוח צבאי כגון חיל רגלים, שריון, מטוסים או ספינות. הביטוי מסך עשן הפך בהשאלה למטבע לשון המתאר פעילות הסחה מכוונת.
העשן נוצר מחמרים כימיים שונים הארוזים במכל מתאים לשילוח או לשימוש במקום. בשימוש נרחב רימונים המושלכים ידנית או בעזרת מטול רימונים, וכן ירי ארטילרי של פגזים. הרימון או הפגז משחרר לסביבה ענן של עשן כבד שמתפזר באיטיות גם בנוכחות רוחות חלשות. כלי רכב קרבי משוריין רבים כוללים מדוכות עשן, זהו התקן היורה רימוני עשן ויוצר מסך עשן באופן מיידי. טנקים רבים יכולים ליצור מסך עשן גם באמצעות המנוע, על ידי הזרמה וטפטוף סולר על גביי צינור פליטת הגזים של המנוע, מה שגורם לו להתעבות ולהפוך לעשן סמיך. בדרך כלל יצירת עשן בדרך זו איטית יותר מאשר שימוש ברימוני עשן על בסיס זרחן לבן. בעבר מסך העשן שימש בעיקר כדי למסך את ראייתם של כוחות האויב. כיום, כתגובה לשימוש בטכנולוגיות מתקדמות בשדה הקרב, מסך העשן משמש גם כחסם לאמצעים לראיית לילה שונים, כמו הגברת אור כוכבים או קרינת תת-אדום לזיהוי תרמי של כוחות לוחמים. מסכי עשן כבד במיוחד יכולים לחסום קרני לייזר המשמשות את האויב לאומדן המרחק בינם לבין הכוח הממסך.